Foto: REUTERS/Jo Yong-Hak Janubiy Koreyada "Gudzon" kompaniyasiga qarashli "Sevastopol" yuk kemasi ushlandi, bunga kema egasiga qarshi kiritilgan AQSh sanksiyalari sabab bo‘lgan bo‘lishi mumkin. Bu haqda TASS xabar bermoqda. "Menga ma’lum bo‘lishicha, kema ushlanishiga uning egasiga nisbatan kiritilgan sanksiyalar sabab bo‘lgan. Bugun kompaniya olgan maktubda yozilishicha, kema hibsga olinmagan, balki holatni aniqlash uchun bir oz vaqtga tutib turilibdi", - dedi Vladivostokdagi xalqaro transport xodimlari federatsiyasi inspektori Petr Osichanskiy. Avvalroq AQSh moliya vazirligi KXDR bo‘yicha sanksiyalar ro‘yxatini kengaytirganini ma’lum qilgandi. Ro‘yxatga Rossiyaning "Gudzon" kemasozlik kompaniyasi va Primore Maritime Logistics kompaniyasi kiritilgan. Ro‘yxatdan shuningdek, "Patriot", "Neptun", "Bella", "Bogatir", "Partizan" va "Sevastopol" kemalari o‘rin olgan.